<classify> Mwanza waliotawala kila idara, walijipatia bao la kuongoza dakika ya 30 lililofungwa na Lazaro Richard baada ya kuitokea pasi nzuri iliyopigwa na David Richard na kumchambua kipa wa Morogoro na kuujaza mpira kimiani.Morogoro ambao katika mchezo wa Jumatatu wiki hii, waliitandika Kinondoni mabao 2-1, waliamka kutoka usingizi na kufanya mashambulizi kadhaa ambayo hata hivyo hayakuzaa matunda.Alikuwa ni David Richard aliyeiandikia Mwanza bao la pili dakika ya 54 kutokana na krosi safi iliyochongwa kutoka mashariki mwa uwanja na kuusindikiza kwa uzuri kabisa mpira huo langoni mwa Morogoro.Baada ya bao hilo, Morogoro waliamka na kupeleka mashambulizi ya mara kwa mara langoni mwa Mwanza, na ndipo mshambuliaji wao hatari, Evidence Kiongozi alipofunga bao dakika ya 63 na kuamsha matumaini ya walau kusawazisha na hatimaye kutafuta bao la ushindi.Mambo yalizidi kuwa mabaya kwa Morogoro baada ya Richard kwa mara nyingine kuifungia Mwanza bao la tatu na mwisho katika mchezo huo katika dakika ya 68 na kuzimia ndoto za Moro kuibuka katika mechi hiyo. Katika mchezo mwingine, wasichana wa Temeke waliwaadabisha Mwanza kwa kuwafumua mabao 3-0.Temeke ambao katika mchezo wao wa kwanza walitoa kipigo cha mbwa mwizi cha mabao 8-0 dhidi ya Arusha, waliandika bao dakika ya 11 lililofungwa na Shamimu Khamisi na Rose Mpoma katika dakika ya 28. Oppah Masoud alifunga bao la tatu katika dakika ya 56.  <topic>: MICHEZO 